Драги осмаци,

Данас ћемо обрађивати акценте и утврдити ваше знање (погледајте лекцију у Граматици, а урадите пропратне задатке из Радне свеске и проверите решења са вашим другарима). Урађене задатке нам НЕМОЈТЕ СЛАТИ!

Акценат речи

**Акценат** је појачани изговор једног слога (КУћа, ЗАстава, наПИсати..).

Носилац слога је увек самогласник (укључујући и вокално „р“), па се и ознака за акценат ставља изнад самогласника (мâјка, рéка, дȅцо, дѐца).

Акценти се у српском језику разликују по дужини (дуги и кратки) и интонацији (силазни и узлазни).

|  |  |  |  |
| --- | --- | --- | --- |
| Дужина слога | Интонација | Акценат | Ознака акцента |
| ДУГИ | СИЛАЗНА | ДУГОСИЛАЗНИ | ˆ |
| КРАТКОСИЛАЗНИ | **\\** |
| КРАТКИ | УЗЛАЗНА | ДУГОУЗЛАЗНИ | **/** |
| КРАТКОУЗЛАЗНИ | **\** |

**Правила о распореду акцента**

1. Једносложне речи могу имати само силазне акценте (цȁр, дâн, члȁн, свêт...);
2. Вишесложне речи на првом слогу могу имати сва четири акцента (вòда, мôре, дȅцо, глáва);
3. Вишесложне речи на унутрашњем слогу (између првог и последњег) могу имати само узлазне акценте ( задáтак, грамàтика);
4. На последњем слогу никада не може стајати акценат.
* Силазни акценти у српском језику не могу стајати ван првог слога у речи, а узлазни могу стајати на сваком изузев последњег.

**Речи које немају свој акценат**

Ненаглашене речи које стоје испред речи с којом чине акценатску целину називају се **проклитике** (предлози, везници, речца *не*), а оне које стоје иза речи с којом чине акценатску целину називају се **енклитике** (ненаглашени облици личних заменица, ненаглашени облици помоћних глагола, речца *ли*).